**Tartalomjegyzék**

**A Zalakaros Város Önkormányzata Képviselőtestülete 2019. október 04-i ülésén hozott határozatokról**

Hat. száma Tartalom

**Nyílt:**

261/2019 Zalakaros településrendezési eszközeinek módosítása véleményezési
 szakaszában beérkezett észrevételek megtárgyalása

262/2019 Délzalai Víz- és Csatornamű Zrt.-vel kötendő egybefoglalt bérleti
 és üzemeltetői szerződés tervezet jóváhagyása

263/2019 Gördülő fejlesztési terv jóváhagyása

**Zárt:**

**-**

**Interpelláció:**

**-**

**Képviselői kérdések, bejelentések:**

**-**

**Tájékoztató:**

**-**

**Kivonat:** A Zalakaros Város Önkormányzata Képviselőtestülete 2019. október 04-én megtartott ülésének jegyzőkönyvéből.

**Képviselőtestület 261/2019. (X.04.) számú határozata:**

1./ Zalakaros Város Önkormányzat Képviselő-testülete a településrendezési eszközök módosítása véleményezési szakaszban lefolytatott egyeztető tárgyalásról és partnerségi egyeztetésről készült jegyzőkönyveket, partneri véleményt az 1. melléklet szerint megismerte és az előterjesztésben elfogadásra javasolt véleményeket az alábbiak szerint elfogadja:

a.) Zala Megyei Kormányhivatal, Kormánymegbízotti Kabinet, Állami Főépítész:

* Az önkormányzat kiterjesztette a módosítást – nem egy telek, hanem több telek kerül más övezetbe – ezért a záróvélemény megadható.
* A biológiai aktivitásérték számítás maradványa a településszerkezeti terv határozat mellékletébe kerüljön bele, hogy egyértelmű legyen mennyit használhat még módosítások esetén az önkormányzat Zalakaros város közigazgatási területén.
* A tervdokumentáció a főépítészi feljegyzést a tervdokumentáció tartalmára nem tartalmazza, ezzel kéri kiegészíteni a dokumentált anyagot.
* A javított – kiegészített tervdokumentáció alapján a záróvélemény a jogszabály szerint megkérhető.

*A véleményt az önkormányzat elfogadja a dokumentáció fentiek alapján módosul.*

b.) Balaton-felvidéki Nemzeti Park Igazgatóság:

* Kérte garancia beépítését, hogy a 10 %-ot a tervezés alá vont területen nem fogják túlépíteni.
* A táj- és tájképvédelem miatt a terület kertes művelésű terület maradjon, így javasolja, hogy a zöldfelületként szabályozott területen teljes egészében kert, gyümölcsös és szőlőművelés folytatható a város Településképi rendeletének megfelelően. Ez kerüljön bele a HÉSZ övezeti előírásokba is.

*A véleményt az önkormányzat elfogadja a dokumentáció fentiek alapján módosul.*

2./ Az egyeztető tárgyaláson elfogadásra került módosító javaslatot az önkormányzat a beruházó-kérelmező partneri véleményét figyelembe véve az alábbiak szerint fogadja el, mely új övezet kialakítását jelenti:

- Beépítési mód: szabadon álló

- Beépíthetőség szabályozása:

- Beépítési százalék: 5 %
- Építési telken elhelyezhető legfeljebb egy vendéglátó és szálláshely szolgáltató épület, legfeljebb 150 m2 beépített területtel. További épületek beépített alapterülete legfeljebb 35 m2, melyek rendeltetése szálláshely és gazdasági funkció.

- Épületek között kialakítható legkisebb távolság 10 méter.

- Oldalkert mértéke 5 m

- Elő és hátsókert mértéke 10 méter

- A zöldfelület mértéke: 80%

- Az épület beépítési magassága: homlokzatmagasság 5 m, épületmagasság 4 m

- Kialakítható legkisebb telek területe és szélessége: 3000 m2, 30 m

- Beépíthető legkisebb telek területe: 2000 m2

3./ Az egyeztető tárgyaláson el nem fogadott vélemények indoklása:

A beépítési százalék 10 %-ról 5 %-ra csökkentése garancia arra, hogy a terület nem lesz túlépítve, ezért az oldalkert 10 m-ről 5 m-re és az épületek közötti távolság 10 m-ről 5 m-re csökkentése a beépítést kedvezőbben befolyásolja.

4./ Zalakaros Város Önkormányzat Képviselő-testülete a településrendezési eszközök módosítása véleményezési szakaszt lezárja, felkéri a Polgármestert, hogy gondoskodjon az elfogadott vélemények beépítéséről a településrendezési eszközök tervezetébe és a záróvéleményt kérje meg.

Határidő: folyamatos

Felelős: Novák Ferenc polgármester

(Operatív felelős: Berczeli Emília főépítész)

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. október 21.

 Szabóné dr. Csányi Marianna

 Jegyző

**Kivonat:** A Zalakaros Város Önkormányzata Képviselőtestülete 2019. október 04-én megtartott ülésének jegyzőkönyvéből.

**Képviselőtestület 262/2019. (X.04.) számú határozata:**

1./ Zalakaros Város Önkormányzat Képviselőtestülete egyetért több ellátásért felelős tulajdonából álló víziközmű-rendszerre nézve fennálló üzemeltetési jogviszonyok egy szerződésbe foglalásáról szóló – Délzalai Víz-és Csatornamű Zrt. által készített, önkormányzat által átdolgozott, Délzalai Víz-és Csatornamű Zrt. számára elfogadásra javasolt- a jelen előterjesztés mellékletét képező „Egybefoglalt bérleti és üzemeltetési szerződés” megnevezésű okirat megkötésével és felhatalmazza a polgármestert annak aláírására, azzal a kiegészítéssel, hogy a szerződéstervezet 1. sz. „F” melléklet- mely a Települési megállapodások a rendezetlen tulajdonú vagyonrészek használati díjáról címet viseli- 2019. október 3-i szövegváltozata került elfogadásra, melynek tartalma a 4. pont vonatkozásában tér el az eredeti előterjesztés „F” melléklete szerinti szövegváltozattól az alábbiak szerint: „A felek megállapodnak abban, hogy amennyiben az Ellátásért felelős a 3. pontban megjelölt határozatot meghozza, úgy az Üzemeltető a jelenleg rendezetlen tulajdoni viszonyú vagyon után képződő használati díjat – a 3.pont szerinti megosztási arányban - az Ellátásért felelős rendelkezésére bocsátja 2014. évig visszamenőleg oly módon, hogy az üzemeltető által könyvelésében elkülönítetten kezeli:

- Kimutatás az Ellátásért felelősök közös tulajdonában lévő bérbe és üzemeltetésre átadott hálózati eszközök tulajdoni arányának Üzemeltető által javasolt megosztását

 az 1/B/II.sz. melléklet szerint.

- a szennyvíztelep után képződő használati díjat az 1/B/III.melléklet szerint.

Az Ellátásért felelős vállalja, hogy a szennyvíz rendszerén keletkező használati díjakból elsőként ebből fedezi a szükségessé váló beruházásokat és felújításokat a mindenkori számviteli szabályok szerint.”

2./ Zalakaros Város Önkormányzat Képviselőtestülete rögzíti, hogy 245/2017. (XI.23.) számú határozatában egyetértett a „Kis-Balaton II/1. szennyvízelvezetési alrégió” beruházás keretében megépült Zalakarosi kommunális szennyvíztisztító, Zalaszabar főmű és Garabonc-Nagyrada-Zalamerenye községek főművi szennyvízelvezető rendszeréhez tartozó víziközművagyon, - amely nyomvonalas létesítményekből és biológiai szennyvíztisztítóműből áll - önkormányzati tulajdonba vételével, és kezdeményezte az önkormányzati tulajdonba vételt a Délzalai Víz-és Csatornamű Zrt. szolgáltatói javaslata alapján.

3./ Zalakaros Város Önkormányzat Képviselőtestülete a 2./ pont szerinti határozat alapján dönt úgy, hogy jóváhagyja az 1./ pont szerinti megállapodást, tekintettel arra, hogy az önkormányzat, mint ellátásért felelős, az itt élő emberek és vállalkozások ellátásáért maximális felelősséggel tartozik.

4./ Zalakaros Város Önkormányzat Képviselőtestülete úgy határoz, felkéri a Délzalai Víz-és Csatornamű Zrt-t, amennyiben az 1./pont szerinti szerződéstervezetet és annak mellékleteit jogszabályba ütközőnek véli, a szerződéstervezetet a Magyar Energetikai és Közmű-szabályozási Hivatalhoz terjessze fel jogi állásfoglalás kérésére. Abban az esetben, ha a Magyar Energetikai és Közmű-szabályozási Hivatal jogszabályba ütközőnek minősíti a megállapodás bármelyik pontját, úgy a képviselőtestület kinyilvánítja, hogy a jogszabálysértést orvosolni fogja.

Határidő: azonnal

Felelős: Novák Ferenc polgármester

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. október 21.

 Szabóné dr. Csányi Marianna

 Jegyző

**Kivonat:** A Zalakaros Város Önkormányzata Képviselőtestülete 2019. október 04-én megtartott ülésének jegyzőkönyvéből.

**Képviselőtestület 263/2019. (X.04.) számú határozata:**

1./ Zalakaros Város Önkormányzat Képviselőtestülete a Délzalai Víz- és Csatornamű Zrt. által készített Zalakaros város vízellátó rendszere, valamint a Zalakaros város és térsége szennyvízelvezető rendszere és szennyvíztisztító telepe víziközmű rendszerekre vonatkozó Gördülő fejlesztési terv a 2020 - 2034. időszakra vonatkozó beruházásokra és felújításokra és pótlásokra vonatkozó Gördülő fejlesztési terveit elfogadja a képviselőtestület 262/2019. (X.04.) számú határozatára is figyelemmel.

2/ Zalakaros Város Önkormányzat Képviselőtestülete felhatalmazza a Polgármestert, hogy Zalakaros Város Önkormányzat nevében és képviseletében a nyilatkozatot aláírja.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. október 21.

 Szabóné dr. Csányi Marianna

 Jegyző